รัฐบาลไทย-ข่าวทำเนียบรัฐบาล-​นายกฯ ส่งเสริมการท่องเที่ยว “เที่ยวใต้สุดใจ” ย้ำถึงการนำโอกาส-ศักยภาพต่อยอดการท่องเที่ยว ผลิตภัณฑ์ วัฒนธรรมท้องถิ่น ความเสมอภาค ให้เกิดความมั่นคงทางเศรษฐกิจ
วันพุธที่ 28 กุมภาพันธ์ 2567
28/02/2567
​นายกฯ ส่งเสริมการท่องเที่ยว “เที่ยวใต้สุดใจ” ย้ําถึงการนําโอกาส-ศักยภาพต่อยอดการท่องเที่ยว ผลิตภัณฑ์ วัฒนธรรมท้องถิ่น ความเสมอภาค ให้เกิดความมั่นคงทางเศรษฐกิจ
​นายกฯ ส่งเสริมการท่องเที่ยว “เที่ยวใต้สุดใจ” ย้ําถึงการนําโอกาส-ศักยภาพต่อยอดการท่องเที่ยว ผลิตภัณฑ์ วัฒนธรรมท้องถิ่น ความเสมอภาค ให้เกิดความมั่นคงทางเศรษฐกิจในพื้นที่และประชาชนมีรายได้เพิ่มขึ้น
วันนี้ (28 ก.พ.67) เวลา 15.40 น. ณ สวนไม้ดอกเมืองหนาวเบตง (สวนหมื่นบุปผา) ต.ตาเนาะแมเราะ อ.เบตง จ.ยะลา นายเศรศฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์ต่อสื่อมวลชนถึงวัตถุประสงค์ในการเดินทางเข้าร่วมกิจกรรมส่งเสริมการท่องเที่ยว “เที่ยวใต้สุดใจ” จังหวัดปัตตานี จังหวัดยะลา และและจังหวัดนราธิวาสระหว่างวันที่ 27 - 29 กุมภาพันธ์ 2567 ว่า การเดินทางมาครั้งนี้ได้ค้นพบสิ่งที่มีค่า โอกาส และศักยภาพที่สามารถนําไปต่อยอดได้ รวมถึงการส่งเสริมการท่องเที่ยว ผลิตภัณฑ์ วัฒนธรรมท้องถิ่น โดยมองเห็นเน้นการสร้างโอกาส และความเสมอภาค เพื่อให้เกิดความมั่นคงทางเศรษฐกิจ
ทั้งนี้ นายกฯ กล่าวว่าหากย้อนไปประมาณปีที่ผ่านมาพบว่าปัญหาความไม่สงบลดน้อยลงไปมาก ควบคู่กับการเจริญเติบโตทางเศรษฐกิจของสามจังหวัดชายแดนภาคใต้ โดยรัฐบาลนี้เข้ามาได้มีการยกเลิกใบ ตม.6 ทําให้นักท่องเที่ยวมาเลเซียเข้ามาท่องเที่ยวในประเทศไทยสุดสัปดาห์ จาก 10,000 คน เพิ่มเป็น 30,000 กว่าคน ส่งผลทําให้มีการจับจ่ายใช้สอยที่เกิดจากการท่องเที่ยว ตรงนี้จึงเกิดไอเดียและความคิดที่จะเป็นโอกาสในการสร้างเศรษฐกิจให้ดีขึ้น โดยนําสิ่งดี ๆ ที่ซ่อนอยู่นํามาให้ชาวโลกได้รับรู้ ส่งเสริมเรื่องการท่องเที่ยว สินค้า ผลิตภัณฑ์ใหม่ ๆ เข้ามา จะทําให้คนพื้นเมืองมีรายได้มากขึ้น พอมีรายได้มากขึ้นก็จะลืมเรื่องของการทะเลาะเบาะแว้ง โดยหวังว่าเรื่องนี้จะเป็นจุดเริ่มต้นในการที่จะทําอะไรที่ดีกันต่อไป
พร้อมกันนี้ นายกฯ ได้กล่าวถึงการเดินทางเข้าร่วมกิจกรรมและเยี่ยมชมสถานที่ท่องเที่ยวต่าง ๆ ของจังหวัดปัตตานี จังหวัดยะลา ” ระหว่างวันที่ 27 และ 28 กุมภาพันธ์ 2567 ภายใต้กิจกรรมส่งเสริมการท่องเที่ยว “เที่ยวใต้สุดใจครั้งนี้ สรุป ดังนี้
นายกฯ เยี่ยมชมตลาดวิถีชุมชนพื้นบ้านจังหวัดปัตตานี และพบปะผู้นําท้องที่ ผู้นําท้องถิ่น และประชาชน ณ มัสยิดกรือเซะ อ.เมืองปัตตานี จ.ปัตตานี โดยกล่าวว่าเป็นครั้งแรกที่ได้เข้ามัสยิด รู้สึกประทับใจในรอยยิ้ม ไมตรีจิต ที่พี่น้องประชาชนให้การต้อนรับเป็นอย่างดี ได้เห็นถึงสันติภาพและสันติสุข ในแววตาของพี่น้องประชาชนทุกคนที่มาเมื่อวานนี้ โดยได้เยี่ยมชม มีโบราณวัตถุหายากจํานวนมากในพิพิธภัณฑ์เล็ก ๆ ได้เห็นสิ่งของดี ๆ แต่เป็นที่น่าเสียดายว่าผลิตภัณฑ์ทองเหลืองเริ่มจะสูญหายไป เพราะคนที่สามารถทําผลิตภัณฑ์ทองเหลืองเริ่มมีอายุมากและแก่เฒ่า ทั้งนี้นายกฯ ได้สั่งการกระทรวงวัฒนธรรมให้มีการฟื้นฟูเรื่องของการทําผลิตภัณฑ์ทองเหลือง เพื่อให้สามารถสร้างรายได้เพิ่มเติมให้กับพี่น้องประชาชนได้ นอกจากนี้ยังได้ชิมอาหารท้องถิ่น ซึ่งมีทั้งอาหารคาว อาหารหวานที่ทําจากน้ําตาลโตนด และเมี่ยงคําสําเร็จรูป ซึ่งนายกฯ ได้มีการพูดคุยกับกระทรวงการท่องเที่ยวและกีฬาว่าสามารถจะนําขึ้นการบินไทย Business Class เป็นอาหารว่างหรือออร์เดิร์ฟได้ ส่งเสริมวัฒนธรรมไทยและอาหารไทย
ในช่วงบ่าวย นายกฯ ได้เดินทางไปเยี่ยมชมบ้านขุนพิทักษ์รายา บ้านเลขที่ 5 ซึ่งทางครอบครัวเปิดให้นักท่องเที่ยวเข้าชม บ้านโบราณได้มีการขยายเพิ่มเติมไปหลายหลัง เวลามาท่องเที่ยว 1 ครั้งก็มีความคุ้มค่าซึ่งจะทําให้ได้เห็นความเป็นอยู่ในสมัยโบราณ ทั้งสถาปัตยกรรมและยังได้รับการยกย่องจากยูเนสโกอีกด้วย จากนั้นได้เดินทางไปยังศาลเจ้าแม่ลิ้มกอเหนี่ยว ซึ่งช่วงระยะเวลานี้อยู่ในช่วงเทศกาลที่มีผู้คนเข้ามาท่องเที่ยวพอดีได้เห็นว่ามีนักท่องเที่ยวเข้ามาเยี่ยมชมเป็นจํานวนมาก ทั้งคนเข้ามาสักการะ และชมการเชิดสิงโตประจําปี ทั้งนี้ นายกฯ อยากให้มีการผลักดันงานเทศกาลของเจ้าแม่ลิ้มกอเหนี่ยวให้เหมือนกับเทศกาลกินเจของจังหวัดภูเก็ต เพื่อเป็นการส่งเสริมการท่องเที่ยว รวมทั้งในช่วงค่ําได้เยี่ยมชมมัสยิดกลางปัตตานีได้เห็นความสวยงามของมัสยิดที่สร้างมานานมากผลักดันให้เป็นแหล่งท่องเที่ยวในด้านของการพูดคุยกันทางด้านผู้นําศาสนาด้วย
สําหรับกิจกรรมในวันที่ 28 กุมภาพันธ์ 2567 นั้น ในช่วงเช้าที่ผ่านมา นายกฯ ได้เดินทางเยี่ยมชม TK park ซึ่งเป็นสถานที่ที่ได้มีการก่อสร้างตั้งแต่ยุคสมัยอดีตนายกรัฐมนตรีทักษิณ ชินวัตร ซึ่งเป็นการสร้างโอกาสให้เข้าถึงการศึกษา โดยศูนย์กลางนี้ได้ถูกย้ายมาปัตตานี และเห็นว่ามีเด็กเข้ามาร่วมกิจกรรมเป็นจํานวนมาก ได้มีการพูดคุยกับ Startup ต่างๆ ที่มีไอเดียดี ๆ แต่ยังขาดการต่อยอด เชื่อมโยงไปที่หน่วยงานต่าง ๆ ไม่ว่าจะเป็นเรื่องออนไลน์ โปรแกรมที่มีเว็ปไซต์ที่สามารถเชื่อมกับกระทรวงการท่องเที่ยวและกีฬา หรือการท่องเที่ยวแห่งประเทศไทยได้ ซึ่งนายกฯ ย้ําว่าต้องมีความพยายามในการทําของพวกนี้ ถ้าเราพอใจกับสิ่งที่มีอยู่ก็ไม่สามารถไปถึงจุดที่เราอยากไปได้ ความทะเยอทะยานเป็นสิ่งสําคัญ หากเรามีความพยายามแล้ว มีตลาดแล้ว เชื่อว่าต้องมีแหล่งเงินทุนก็จะไม่เป็นปัญหา พร้อมทั้งนายกฯ ได้รับชมบทเพลงจากวงออเคสตร้าเยาวชนเทศบาลนครยะลา มีการเล่นเพลง Can’t help falling in love ซึ่งมีความไพเราะมากด้วย
ทั้งนี้ ท่านพระมหากษัตริย์จากประเทศบรูไนจะเสด็จเยือนประเทศไทย ประมาณเดือนหน้า หรือเดือนเมษายน นายกฯ จึงบอกกับน้อง ๆ วงออเคสตร้าเยาวชนเทศบาลนครยะลาว่าจะให้ไปแสดงโชว์ที่ทําเนียบรัฐบาล และไปเยี่ยมชมทัศนศึกษาด้วย เป็นการต่อยอดเพื่อสร้างความหวังและแรงบรรดาลใจต่อไป
นอกจากนี้ นายกรัฐมนตรีกล่าวถึงการได้มาดูผังเมืองยะลา ซึ่งถือเป็นความภาคภูมิใจระดับโลกที่ผังเมืองของ จ.ยะลา ประเทศไทย ติดอันดับที่ 23 ของโลก จึงอยากให้มีคนมาท่องเที่ยวให้มากขึ้น รวมทั้งยังเป็นที่น่าชื่นใจที่มีคนพื้นเมืองที่ไปเรียนต่อที่เมืองนอกมาและกลับมาทํางานที่ประเทศ โดยมีอยู่คนหนึ่งก่อนกลับมาประเทศไทยได้ไปทํางานที่ประเทศบรูไน ซึ่งทางประเทศบรูไนอยากให้มีการส่งเสริมเรื่องการท่องเที่ยว การทําผังเมืองใหม่ มีการออกแบบทางด้านสถาปัตยกรรมใหม่ ซึ่งได้ให้เด็กคนนี้ไปอยู่ประมาณ 2 ปี จากนั้นก็ทํางานต่อในพื้นที่ และอยากที่จะให้มีการสร้างหอขนาดใหญ่ หรือหอชมเมือง เพื่อที่จะได้เห็นความสวยของผังเมืองได้ นักเรียนบางคนไปเรียนที่มหาวิทยาลัยดี ๆ ที่เมืองนอก โดยบอกว่าผังเมืองยะลาถูกหยิบยกขึ้นมาเป็นแบบอย่างในการเวลาที่มีการสอนเกิดขึ้น อีกทั้งวันนี้ได้เข้าสักการะหลวงปู่ทวด และนมัสการเจ้าอาวาสวัดช้างให้ด้วย โดยท่านเจ้าอาวาสได้ให้พรและได้ฝากเรื่องความสงบ การท่องเที่ยว การประมง เพราะเป็นวิถีชีวิตของชาวปัตตานี ซึ่งนายกฯ ได้เรียนว่ารัฐบาลได้มีการผลักดัน พ.ร.บ. ประมงเข้าสู่สภาฯ แล้ว เมื่อ 2 อาทิตย์ที่ผ่านมา และจะผลักดันให้เป็นอาชีพที่มีเกียรติและศักดิ์ศรี รวมทั้งให้ดูเรื่องของวัฒนธรรม โดยนายกฯ ได้มอบหมายให้กระทรวงวัฒนธรรมไปดําเนินการ
นายกรัฐมนตรี กล่าวถึงในช่วงกลางวันที่ได้ไปรับประทานอาหารกลางวัน โดยรับประทานปลานิลสายน้ําไหล และปลาพลวงชมพู ซึ่งปลานิลเป็นปลานิลสายพันธุ์หนึ่งที่นํามาเลี้ยงดูในขณะที่น้ําไหล โดยปลานิลสายน้ําไหลตัวนึงกิโลกรัมละ 100 กว่าบาท ถ้า 1 ตัว 7 กิโลกรัมละ 700 บาท 7 ตัว 4,900 บาท ตกตัวละ 5,000 บาท ใครจะคิดว่าปลานิลตัวละ 5,000 บาท วันนี้กระทรวงพาณิชย์ ได้นํานายชุมพล แจ้งไพร หรือ เชฟชุมพล มา เพื่อมาแสดงวิธีสาธิตการทําอาหารจากปลาในเมนูต่าง ๆ เพื่อให้เป็นที่นิยมมากยิ่งขึ้น ซึ่งปัจจุบันนี้การเลี้ยงปลาเหล่านี้ไม่เพียงพอต่อความต้องการของตลาด ซึ่งนายกฯ ได้เสนอแนะว่า หาก demand หรือความต้องการมาก ซึ่งเป็นเศรษฐศาสตร์พื้นฐานก็ขึ้นราคา ตอนนี้พยายามที่จะขยายมากขึ้น ให้สอดคล้องกับ demand ที่ชัดเจน และตลาดมากยิ่งขึ้น ทั้งนี้ มองไปไกลว่า ถ้าสมมติว่า มีคนอยากทําตรงนี้ พูดถึงแหล่งเงินทุนจะทําอย่างไร ได้บอกไปทางธนาคารเพื่อการเกษตรและสหกรณ์การเกษตร และธนาคารออมสินให้ช่วยเรื่องไฟแนนซ์ตรงนี้ด้วย นอกจากนี้ ยังมีปลาอีกชนิดหนึ่งเรียกว่า ปลาพลวงชมพู ซึ่งเป็นที่ต้องการของทั่วโลกเลี้ยงยากมาก เพาะพันธุ์ได้ปีละประมาณ 1 เดือน ขยายไม่ได้เลย มีเท่าไหร่ขายหมด ตัวหนึ่ง 2-3 กิโลกรัม ตัวหนึ่ง 2 - 3 พันบาท เพราะฉะนั้นถือว่าเป็นสัตว์เศรษฐกิจได้ ตรงนี้เห็นได้จากศักยภาพชุมชน ซึ่งเชื่อว่าจะสามารถต่อยอดได้อีกมาก
นายกรัฐมนตรี กล่าวถึงการได้มาเยี่ยมชมกิจกรรมภายในสวนไม้ดอกเมืองหนาวเบตง อากาศดี มีพืชพันธุ์ดอกไม้ที่หลากหลาย เหมาะสําหรับเป็นแหล่งเช็คอินสําหรับการท่องเที่ยว และดอกไม้สามารถส่งออกไปต่างประเทศสําหรับการจัดกิจกรรมต่าง ๆ รวมถึงหากทําเนียบรัฐบาลมีกิจกรรมอะไร ต้นไม้ และดอกไม้เหล่านี้ก็สามารถนํามาใช้ได้
ในต้อนท้ายนายกรัฐมนตรี ย้ําถึงการลงพื้นที่ครั้งนี้ว่า เพื่อมาดูเรื่องของโอกาส ไม่อยากพูดถึงเรื่องของปัญหา ความจริงปัญหาส่วนหนึ่งที่เกิดขึ้นในอดีตคือความห่างเหิน ระหว่างประชาชน ข้าราชการ ซึ่งอาจจะเกิดความไม่เข้าใจกัน แต่ไม่ได้หมายความว่าการที่เราไม่ให้งบประมาณ แม้ว่าจะมีการใส่งบประมาณไปแล้ว มีโครงการมาแล้วใส่เงินไปแล้ว ก็ไม่สามารถเทียบกับการใส่ใจ การที่นายกฯ เดินทางมาที่นี่ด้วยตนเอง มาอยู่ 2 คืน ถือว่าเป็นนายกรัฐมนตรีในรอบ 10 ปีที่ไม่ได้มาค้างที่นี่ ถือว่าเป็นการแสดงเจตจํานงที่ชัดเจนว่าเราจะนําความเสมอภาค ความเท่าเทียม และโอกาสมาสู่ 3 จังหวัดชายแดนภาคใต้ และอยากให้พี่น้อง 3 จังหวัดชายแดนภาคใต้ให้มีความไว้วางใจรัฐบาลนี้ เหตุการณ์ต่าง ๆ ที่เกิดขึ้นในอดีต ซึ่งขณะนี้กําลังจะเข้าพิธีเดือนรอมฎอนอีกไม่กี่วันข้างหน้า ถือเป็นพิธีทางศาสนาถือศีลอด ซึ่งให้เรามีความอดกลั้น เป็นการยกโทษให้กันและกัน เป็นเรื่องของที่เราต้องเดินไปข้างหน้า วันนี้รัฐบาลพร้อมที่จะเป็นตัวเชื่อมระหว่างประชาชนกับประชาชนในทุกๆ เขต ทุกๆ ประเทศ เพื่อให้เราลืมความทุข์ และวันนี้เรามาโฟกัสเรื่องของโอกาสดีกว่า สําหรับพรุ่งนี้จะเดินทางไปจังหวัดนราธิวาสก็ได้เห็นโอกาสอีกมาก